Объектда реконструкция ишларини амалга ошириш бўйича

**“\_\_\_\_\_\_\_\_\_\_\_”- СОНЛИ ПУДРАТ ШАРТНОМАСИ**

“ \_\_\_ ” \_\_\_\_\_\_\_\_\_\_\_ йил Тошкент шаҳри

Ўзбекистон Республикаси Соғлиқни сақлаш вазирлигининг **“Тиббиёт қурилиш инжиниринг” давлат унитар корхонаси** номидан, кейинги ўринларда **“Буюртмачи”** деб юритиладиган, Соғлиқни сақлаш вазириниг 2021 йил 05 июлдаги 262-К-сонли буйруғи ҳамда корхона Низоми асосида иш юритувчи директор вазифасини вақтинча бажарувчи \_\_\_\_\_\_\_\_\_\_\_\_\_\_\_\_\_\_\_\_ бир томондан**, “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” \_\_\_\_\_\_\_\_\_\_\_\_\_\_\_** директорикейинги ўринларда **“Пудратчи”** деб юритиладиган, жамиятнинг Устави асосида иш юритувчи директори \_\_\_\_\_\_\_\_\_\_\_\_\_\_ иккинчи томондан, биргаликда “Тарафлар” деб юритилади, қуйидагилар юзасидан мазкур пудрат шартномасини туздилар.

**1. Тарифлар**

1.1.Мазкур шартномада қуйидаги тушунчалар қўлланилади:

**Ижро ҳужжатлари** – натурада бажарилган ишлар ёки ишларни бажариш учун масъул бўлган шахслар томонидан уларга киритилган ўзгаришларнинг ушбу ишчи чизмаларга мувофиқлиги тўғрисидаги ёзувлар билан биргаликда объект қурилишига ишчи чизмалар туркуми, сертификатлар, техник паспортлар ва ўрнатилган асбоб-ускуналарнинг сифатини ва ишларни бажаришда қўлланилган материаллар, конструкциялар ва деталларнинг сифатини тасдиқловчи бошқа ҳужжатлар, беркитиладиган ишлар тасдиқланганлиги тўғрисидаги далолатномалар, айрим масъулиятли конструкциялар оралиқ даврда қабул қилиниши тўғрисидаги далолатномалар, монтаж қилинган асбоб-ускуналарнинг якка тартибдаги синови тўғрисидаги далолатномалар, ишларни бажариш дафтарлари ҳамда қурилиш нормалари ва қоидаларида назарда тутилган бошқа ҳужжатлар;

**Қурилиш майдони** – мазкур шартнома (контракт) доирасида барча ишларни бажариш даврида далолатнома бўйича Буюртмачи томонидан Пудратчига берилган ер участкаси. Объектнинг қурилиш майдонининг чегараси ажратиб қўйилади ёки бош режага мувофиқ белгиланадиган бошқа белгилар билан белгилаб берилади;

**Вақтинчалик иншоотлар** – Пудратчи томонидан қурилиш майдонида ўрнатиладиган ва ишларни бажариш учун зарур бўлган ҳар қандай типдаги вақтинчалик бинолар ва иншоотлар;

**Яширин (беркитилган) ишлар** – сифати ва аниқлигини кейинги ишлар бажарилгандан кейин аниқлаш мумкин бўлмаган кейинчалик бажариладиган ишлар ва конструкциялар билан беркитиладиган ишлар;

**Шартнома нархини бўлиб чиқиш** –ишларнинг ҳар бир босқичи ёки турлари қийматини аниқ белгилаган ҳолда шартнома бўйича объектнинг умумий қийматини босқичларда тақсимлаш;

**Шахсий синовдан сўнг ускунани қабул қилиш тўғрисида ишчи комиссиясининг далолатномаси** – ускунани синовдан ўтказишга тайёрлигини тасдиқловчи ишчи комиссия томонидан имзоланган ҳужжат;

**Тугалланган ишлар тўғрисидаги далолатнома**–Буюртмачи ва Пудратчи томонидан ишларнинг бир қисмини ёки барчаси бажарилганлигини тасдиқловчи ҳужжат;

Қурилишда муаллифлик назорати – қурилиш-монтаж ишларининг лойиҳа ҳужжатлари асосида ишлаб чиқилган қарорларга мувофиқлигини таъминлаш учун объект қурилиши устидан лойиҳалаш ташкилотининг назорати;

**Қурилиш объектини ишга туширишга тайёрлиги тўғрисида далолатнома – объектда барча қурилиш**-монтаж ишлари тугалланганлигини ва ускуналарни ишга туширишга тайёрлигини тасдиқловчи ҳужжат;

**Ишлар** – Пудратчи томонидан ушбу шартнома шартларига, Ўзбекистон Республикасининг қонун ҳужжатларига мувофиқ бажариладиган ишлар, қурилиш, монтаж, демонтаж ва нуқсонларни бартараф этишни ўз ичига олади;

**Индивидуал синовдан сўнг ускунани қабул қилиш тўғрисида ишчи ҳайъатининг далолатномаси** – ишчи ҳайъати томонидан имзоланган ва объектнинг комплекс синовларга тайёрлигини тасдиқловчи ҳужжат;

**Ишчи ҳайъати** – Буюртмачи ташкилотининг қарори ва буйруғи асосида тайинланади;

**Давлат қабул комиссияси** – тасдиқланган лойиҳага мувофиқ қурилиши тугалланган (қайта қуриш, кенгайтириш) ва фойдаланишга тайёр объектни фойдаланиш учун қабул қилувчи ҳайъат (комиссия). Давлат қабул ҳайъатининг (комиссиясининг) таркиби ва даражаси қурилишнинг тахминий қиймати ва объектнинг мақсадига қараб белгиланади. Давлат қабул комиссиясининг тайинлаш объектнинг мураккаблигига қараб 30 кундан кечиктирмай амалга оширилади;

**Техник топшириқ** – Буюртмачининг харидлар объектига қўйиладиган талабларини ўз ичига олган, давлат ёки шаҳарлар эҳтиёжларини қондириш учун уни амалга ошириш шартлари ва тартибини белгилайдиган ҳужжат. Унга мувофиқ товарларни етказиб бериш, ишларни бажариш, хизматлар кўрсатиш ва уларни қабул қилиш амалга оширилади;

**Лойиҳа ҳужжати** – Буюртмачининг талабига биноан лойиҳа ташкилотлари томонидан ишлаб чиқилган график (чизмалар, тузилма (схема) ва бошқа ҳужжатлар) ва мантли материаллардан (капитал қурилиш объектига оид маълумотлар, қабул қилинган техник ва бошқа ечимларнинг тавсифи, тушунтиришлар, ҳисоблаш натижалари, қабул қилинган қарорларини асословчи ҳисоблаш натижалари) ташкил топган ҳужжатлар тўплами;

**Кафолат муддати** – Пудратчининг ўзи ва ўз маблағлари ҳисобига объектни ишлатиш вақтида Буюртмачи ёки бошқа ваколатли органлар томонидан аниқланган барча нуқсонлар, камчиликлар ёки етарли даражада сифатли бажарилмаган ишларни бартараф этиш даври. Кафолат муддати шартнома тарафлари томонидан белгиланади;

**Давлат экспертизаси** – Ўзбекистон Республикасининг амалдаги қонунчилиги талабларига мувофиқ давлат экспертиза органлари томонидан амалга ошириладиган лойиҳа ҳужжатлари текшируви;

**Объектни фойдаланишга қабул қилинган деб ҳисобланган сана** – Давлат қабул комиссиясинингобъектни қабул қилиш далолатномаси имзоланган сана;

**Қўшимча ёки қўшимча келишув** - шартномага киритилган ўзгартиришлар ёки қўшимчаларни белгилайдиган ва шартноманинг ажралмас қисмини ташкил қилувчи томонлар томонидан имзоланган ҳужжат;

**Субпудратчи** – Пудратчи томонидан шартнома бўйича ишларни бажариш учун ёрдамчи пудратчи сифатида ёлланган юридик шахс;

**Объект номи:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.

1. **Шартнома мавзуси**

2.1. Пудратчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ғолиб деб топилган бўлиб, мазкур пудрат шартномаси шартларига кўра, “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ишларини бажариш мажбуриятини олади. Буюртмачи эса бажарилган ишларни қабул қилиш ва уларга ҳақ тўлаш мажбуриятини олади.

1. **Шартнома бўйича ишлар қиймати**

3.1.Мазкур шартнома бўйича мукаммал таъмирлаш ишларининг қиймати барча солиғ тўловлари (ҚҚС билан) \_\_\_\_\_\_\_\_\_\_\_\_\_\_\_ **(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** сўмни ташкил этади.

Шартноманинг қолган қиймати Республика бюджетидан маблағ ажратилганидан сўнг, тарафлар ўртасида қўшимча келишув тузилгандан сўнг, ўрнатилган тартиб асосида молиялаштириб борилади

3.2. Ишларнинг қиймати қуйидаги ҳолларда қайта кўриб чиқилиши мумкин:

- енгиб бўлмайдиган кучларнинг (форс-мажор) пайдо бўлиши қурилиш нархининг ошишига олиб келганда;

-ишлар ҳажми ва тури Буюртмачи томонидан ўзгартирилганда ва бу ишларнинг қийматига таъсир қилса;

-объектнинг қурилиши бир йилдан ортиқ мудатга Ҳукумат топшириғи билан давом эттирилганида.

3.3. Қурилиш муддати бир йилдан ортиқ бўлганда иккинчи йилга ва кейинги йилларга шартномавий нархларни аниқлаштириш қонун ҳужжатларида белгиланган тартибда амалга оширилади.

3.3.1. Пудратчининг бошқа харажатлари бугунги кунда амалда бўлган статистик кўрсатгичларга ёки Пудратчининг тақдим қилган ижобий экспертиза хулосасига асосан аниқланади.

3.4. Пудратчининг сотиб олиш ва сақлаш харажатлари қуйидагича: - қурилиш материаллари, буюмлари ва констукциялари учун 2 %; - металл конструкциялар учун 0,75 %; - ускуналар учун 1,2 % миқдорида қабул қилинади.

3.5. Қурилиш материаллари, буюмлар ва конструкциялар, шунингдек ускуналар, мебель ва инвентарларни ташиш учун транспорт харажатлари қуйидаги тартибда қабул қилинади:

- қурилиш материаллари, маҳсулотлар ва конструкциялар қийматининг 5% миқдорида;

- ускуналар қийматининг 2% миқдорида;

- кабел маҳсулотлари қийматининг 1,5 фоизи миқдорида қабул қилинади. 3.6. Вақтинча бино ва иншоотларнинг харажатлари ШНК 4.09-06 "Вақтинчалик бино ва иншоотларни қуриш харажатлари смета нормалари"га мувофиқ ҳақиқий харажатлар билан ҳисобга олинади.

3.7. Тўғридан-тўғри харажатларга киритилмаган Пудратчининг бошқа ишлаб чиқариш харажатлари (ишчиларни ташиш, вахта усули ва бошқалар) ҳақиқий харажатлар лойиҳа- смета асосида қабул қилинади.

3.8. Қишда нархларнинг кўтарилиши ШНК 4.07-06 "Қишда қурилиш-монтаж ишлари учун қўшимча харажатларнинг ҳисобланган нормаларини тўплаш" нормаларига биноан ҳақиқий харажатлар экспертиза хулосаси билан ҳисобга олинади;

3.9. Машина механизмлари бўйича нормалар ШНК ресурсларига мувофиқ қабул қилинади. Бир соатлик иш ҳақи Пудратчининг ва / ёки субпудратчининг машиналари ва механизмлари таълуқли экспертиза хулосалари асосида олинади. Қурилиш транспорти воситалари ва объектнинг шартнома нархида назарда тутилган механизмлар бошқа турдаги қурилиш транспорт воситалари ва механизмлари билан алмаштирилган тақдирда, Буюртмачи Пудратчига амалда ишлатилган машиналар ва қўл меҳнатлари учун объектнинг шартнома қийматида кўрсатилган транспорт воситаларининг нархлари миқдорида ҳақ тўлайди.

3.10. Объектнинг қурилиш хавфини суғурталаш учун харажатлари ШНК 4.01.16-09-га мувофиқ суғурта суммасининг 80% миқдорининг 0,32% дан кўп бўлмаган миқдорда қабул қилинади ва Буюртмачи томонидан қопланади.

3.11. Тасдиқланган лойиҳа-смета ҳужжатлари бўйича якуний экспертиза хулосаси олингандан сўнг шартноманинг 3.4 дан- 3.10 бандлари ўз кучини йўқотади.

3.12. Тегишли асослар мавжуд бўлганда, санаб ўтилган ўзгаришлар Буюртмачи билан Пудратчи ўртасидаги шартномага қўшимча келишув билан расмийлаштирилади.

1. **Пудратчининг мажбуриятлари**

4.1.Мазкур шартнома бўйича пудратчи шартноманинг II бўлимида назарда тутилган ишларни бажариш учун:

4.1.1.Барча ишларни мазкур шартномада ҳамда унга 1-иловага мувофиқ “Ишларни бажариш жадвали”да назарда тутилган ҳажмда, қийматда ва муддатларда ёки муддатидан олдин ўзининг кучлари ва ёки жалб қилинган кучлар ёрдамида бажариш, шунингдек ишни Буюртмачига шартнома шартларига мувофиқ топшириш. Бунда Пудратчи ишларнинг камида 30 фоизини ўзи томонидан бажариши лозим;

4.1.2.Ишларни лойиҳа-смета ҳужжатлари асосида, шартномавий нархларнинг дастлабки қиймати бўйича, қурилиш нормалари ва қоидаларига риоя қилган ҳолда ишларни бажариши;

Агар Пудратчи томонидан ёки унинг субпудратчилари томонидан объектнинг лойиҳа сметасида назарда тутилмаган ишлар асоссиз бажарилганлиги аниқланган тақдирда қурилиш қийматини кўпайтирмасдан сарфланган маблағни ўз ҳисобидан қоплаб бериши;

4.1.3.Қурилиш майдонига зарур қурилиш материаллари, буюмлар, конструкциялар, асбоб-ускуналар ва бутловчи буюмлар, қурилиш техникасини етказиб бериш, уларни қабул қилиш, тушириш, омборга жойлаш ва сақлаш;

4.1.4.Қурилиш майдони ҳудудида вақтинчалик қурилмалар қуриш;

4.1.5.Қурилиш майдонида техника хавфсизлиги, ишларни бажариш вақтида атроф- муҳитни, ўтқазилган дарахтларни ва ер участкасини муҳофаза қилиш бўйича зарур тадбирлар бажарилишини таъминлаш, шунингдек ёритиш чироқлари ўрнатиш;

4.1.6.Қурилиш таваккалчиликларини суғурта қилиш;

4.1.7.Мазкур шартнома бўйича объектни фойдаланишга қабул қилиб олиш тўғрисидаги далолатнома имзоланган кундан бошлаб бир ой муддатда қурилиш майдонини ўзига тегишли қурилиш машиналари ва асбоб-ускуналари, транспорт воситалари, анжомлар, қурилмалар, инвентарлар, қурилиш материаллари, буюмлар, конструкциялар ҳамда вақтинчалик бинолардан бўшатиш;

4.1.8.Қурилиш майдони қўриқланишини таъминлаш;

4.1.9.Мазкур шартномада назарда тутилган барча мажбуриятларни тўлиқ ҳажмда бажариш мажбуриятини ўз зиммасига олади.

4.1.10.Пудратчи мазкур шартнома бўйича барча ишларнинг ўз кучлари билан ва субпудратчилар томонидан зарур тарзда бажарилиши ҳамда объектнинг фойдаланишга тайёр ҳолда топширилиши учун Буюртмачи олдида тўлиқ мулкий жавоб беради.

4.1.11.Пудратчи ҳар ойнинг 25 чи санасидан кечиктирмаган муддатда кузатув хати орқали Буюртмачига қуйидаги ҳужжатларни кўриб чиқиши учун тақдим қилади: бажарилган ишларнинг қабул қилиш-топшириш далолатномаси, ҳисоб-фактура маълумотномасини. Буюртмачи тақдим этилган ҳужжатларни кўриб, текшириб чиқиб, тўғриланган ҳолатда (агар хатолик мавжуд бўлса) Пудратчига қайтаргандан сўнг, 3 иш куни ичида хатоликларни тўғирлаган ҳолда 3 нусхада бажарилган ишларни Буюртмачига тақдим этиши лозим.

4.1.12.Пудратчи қуйидаги ҳолларда ишни тўхтатишга ҳақли:

а) Ҳукуматнинг тегишли қарорларига асосан қурилиш ишларини давом эттиришнинг вақтинчалик имкони бўлмаса;

б) келиб чиққан форс-мажор ҳолатларида;

в) карантин чоралари қўлланилганида, бунда бевосита эркин ҳаракатларга чеклов қўйилган ҳолларда;

д) лойиҳага Буюртмачи томонидан объектни асоссиз равишда ўзгартиришлар киритиш талаб этилса;

е) Буюртмачи томонидан молиялаштириш асоссиз рад этилган ҳолларда;

ё) объектни молиялаштириш манбаси аниқ бўлмаса;

ж) томонларнинг ўзаро розилиги асосида.

**5. Буюртмачининг мажбуриятлари**

5.1. Мазкур шартномани бажариш учун Буюртмачи:

5.1.1. шартнома имзоланган кундан бошлаб 5 (беш) кун муддатда мазкур шартномада кўрсатилган ишларни бажариш учун яроқли бўлган қурилиш майдонини объект қурилиши ва қурилиш тугаллангунгача муддатга далолатнома асосида Пудратчига топшириш;

5.1.2.Пудратчини қурилиш ишларини бажариш учун бир вақитда қурилиш ва лойихалаштиришга берилган муддат тугагандан сўнг, экспертизадан ўтган тўлиқ лойиҳа-смета ҳужжатлари билан (чизмалар, ишлар рўйхати, манбалари сметаси ва бошқалар) 2 нусхада таъминлаш;

5.1.3.Шартнома имзоланганидан кейин 10 кунлик муддат ичида Пудратчига лойиҳани бериш муддатлари кўрсатилган жадвални тақдим этиш ва мазкур жадвалда кўрсатилган муддатларда Пудратчига лойиҳани тақдим этилиши устидан назорат қилиш;

5.1.4.Буюртмачи иш ҳужжатларига ёки қурилишнинг лойиҳасига ўзгартиришлар киритган тақдирда, ушбу ишларни бажариш бошланишидан олдин 3 (уч) иш кунидан кечиктирмасдан Пудратчига топшириши;

5.1.5.Ишлар бажарилиши устидан доимий архитектура-қурилиш назоратини ва мазкур шартномада қайд этилган Пудратчи томонидан қабул қилинган мажбуриятлар ва бошқа функцияларга риоя этилишини назорат қилиш, Пудратчидан бажарилган ишларни қабул қилиб олишни таъминлаш;

5.1.6.Буюртмачи Пудратчи томонидан бажарилган ишларни ҳисобот ойининг 25-кунидан бошлаб кейинги ҳисобот ойининг 1-кунигача бўлган муддатда қабул қилишни таъминлайди. Бажарилган ишлар тўғрисидаги далолатномаларни кўриб чиқиш ва расмийлаштиришнинг умумий муддати 72 соатдан ошмаслиги керак. Бажарилган ишни қабул қилиш рад этилган ёки бўйин товланган тақдирда, ёзма равишда асосли рад этиш сабабини тақдим этиши лозим. Белгиланган муддатда қабул қилинган ва эътироз билдирилмаган бажарилган ишлар ҳисоботи қабул қилинган деб ҳисобланади ва келгусида эътироз билдирилмайди.

5.1.7.Пудратчининг барча мурожаатларини 15 (ўн беш) кун муддатда кўриб чиқиш ва қарор қабул қилиш ва жавоб бериш;

5.1.8.Олдиндан ажратилган авансни мутаносиб равишда ушлаб қолган ҳолда, Пудратчи томонидан тақдим этилган ҳисоб-фактура маълумотномасига асосан амалда бажарилган иш ҳажмига мувофиқ равишда тўловни амалга ошириб бориш ва жорий молиялаштириш;

5.1.9.Шартнома имзоланган кундан бошлаб 1 ой давомида Пудратчига бажарилган ишларни қабул қилиш учун зарур бўлган ижро ҳужжатлари рўйхатини тақдим этиш;

5.1.10.Пудратчи томонидан ёки унинг субпудратчилари томонидан объектнинг лойиҳа-сметасида назарда тутилмаган асоссиз амалга оширилган ишларини аниқлаган тақдирда, қурилиш қийматини кўпайтирмасдан ушбу сарфланган маблағни Пудратчининг ҳисобидан қоплашни талаб қилиш (Буюртмачининг оғзаки кўрсатмалари бундан мустасно);

5.1.11.Мазкур шартномада назарда тутилган мажбуриятларни тўлиқ ҳажмда бажариш мажбуриятини олади.

**6. Ишларни бажариш муддатлари ва шартноманинг амал қилиш муддати**

6.1.Ишларни бажаришнинг бошланиши деб Пудратчи мазкур шартноманинг иловаси ҳисобланган молиялаштириш жадвалига мувофиқ, биринчи бўнак (аванс) тўловини олган ва Буюртмачи томонидан Пудратчига яроқли бўлган қурилиш майдонини далолатнома асосида топширган кундан ҳисобланади.

6.2.Шартнома Ўзбекистон Республикаси Молия вазирлиги Ғазначилик бошқармасидан рўйхатдан ўтгандан сўнг кучга кирган ҳисобланади ва шартноманинг амал қилиш муддати 31.12.2022 йил;

6.3.Мазкур шартнома бўйича ишлар Пудратчи томонидан қуйидаги муддатларда ишларни бажариш жадвалига мувофиқ амалга оширилади:

-Қурилиш ишларининг бошланиши биринчи бўнак тўловини олган кундан ҳисобланади.

- Қурилиш ишларининг тугатиш муддати \_\_\_\_ **кун.**

6.4.Шартномада белгиланган муддатлар фақат қуйидаги ҳолларда ўзгартирилиши мумкин:

-Пудратчига боғлиқ бўлмаган сабабларга кўра қурилиш ишлари бутун қурилиш даврида 30 (ўттиз) кундан ортиқ вақтга тўхтатилган бўлса;

-форс-мажор ҳолатларида (бунда чекловсиз ҳаракатланиш тўхтатилган ҳолларда);

-Буюртмачи томонидан Пудратчига лойиҳа-смета ҳужжатлари бериш муддатлари бузилганида;

-ўз вақтида ва етарли маблағ билан таъминланмаган ҳолларда (бажарилган ишлар Буюртмачи томонидан тасдиқланган бўлса);

-томонларнинг келишуви асосида.

6.5.Пудратчи шартнома имзоланган кундан бошлаб ишни бошлаши ва ишларни муддатидан олдин тугатиш ҳуқуқига эга. Бунда молиялаштириш ажратилган лимит доирасида манзилли дастур асосида амалга оширилади.

**7. Тўловлар ва ҳисоб-китоблар**

7.1. Буюртмачи Пудратчини мазкур пудрат шартномаси Молия вазирлиги Ғазначилик бошқармасидан рўйхатдан ўтказилгандан сўнг 5 (беш) банк иш куни ичида, Шартномага асосан бажариладиган ишлар қийматидан 30% бўнакни, яъни қўшилган қиймат солиғи билан **\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** сўмни ташкил қилади;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ асосан бажариладиган ишлар қийматидан   
**15%** бўнакни, яъни **\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *)*** сўмқўшилган қиймат солиғи билан биргаликда молиялаштириб беради;

7.2. Буюртмачи томонидан Пудратчига бўнак ажратилиши, шунингдек жорий молиялаштириш икки томонлама тасдиқланган Молиялаштириш жадвали (2-илова) ва Ишларни бажариш жадвали (1-илова) асосида амалга оширилиб борилади.

7.3. Жорий молиялаштириш бажарилган ишлар сифати текширилгандан кейин, берилган бўнакни (аванс) пропорционал ушлаб қолган ҳолда, ишларни бажариш ва молиялаштириш жадвалларига мувофиқ объектнинг умумий шартномавий жорий қийматининг 95 фоизи доирасида амалга оширилади.

7.4. Буюртмачи ва Пудратчи ўртасидаги якуний ҳисоб-китоб, яъни объектнинг шартномавий жорий қийматининг қолган 5 фоизи қурилиш тугаллангандан ва объект давлат қабул комиссияси томонидан белгиланган тартибда қабул қилингандан сўнг,   
12 ойлик кафолат муддати тамом бўлгандан кейин амалга оширилади.

Ҳар қандай ҳолатда 5 фоизлик кафолат маблағи Пудратчи томонидан фойдаланувчи ташкилотнинг объектни фойдаланилиши юзасидан эътирози мавжуд эмаслиги ҳақида хат тақдим этилгандан сўнг амалга оширилади.

7.5. Пудратчи объект фойдаланишга топширилгунга қадар мазкур шартнома бўйича объектга мулк ҳуқуқини ўзида сақлаб қолади. Объект Буюртмачига топширилгунга қадар объектнинг тасодифий йўқ қилиниши ва шикастланиши хавфи Пудратчининг зиммасида бўлади.

7.6. Буюртмачи мазкур шартнома бўйича ўз зиммасига юклатилган мажбуриятларни шартнома кучга кирган кундан бошлаб 30 (ўттиз) банк куни давомида бажармаган тақдирда, Пудратчи бу ҳақда қонун ҳужжатларида белгиланган тартибда Буюртмачини ёзма равишда хабардор қилган ҳолда, шартномага ўзгартиришлар киритиш ёки шартномани бир томонлама тартибда бекор қилиш ҳуқуқига эгадир. Бунда Буюртмачи Пудратчи томонидан ҳақиқатда бажарилган ишлар учун ҳақ тўлашдан озод қилинмайди.

**8. Ишларни бажариш**

8.1. Буюртмачи қурилиш майдонида ўз вакилини–техник аудиторини тайинлайди, у Буюртмачининг номидан бажарилаётган ишлар сифати устидан техник назоратни амалга оширади, шунингдек Пудратчи томонидан фойдаланиладиган материаллар ва асбоб-ускуналарнинг шартнома шартларига ва иш ҳужжатларига мувофиқлигини текширади.

8.2. Техник аудитор ишлар бажарилишининг ва шартноманинг бутун даври мобайнида ишларнинг барча турлари билан тўсиқсиз танишиш ҳуқуқига эгадир.

8.3. Пудратчи техник аудиторни ишлаш учун жой билан таъминлайди. Техник аудитор ва Пудратчи қурилиш майдонида ишларни амалга ошириш чоғида пайдо бўлувчи масалаларни ҳал қилиш бўйича йиғилишлар ўтказади.

8.4. Пудратчи ишларни бажариш лойиҳасига ва мазкур шартноманинг  
[VI бўлимида](javascript:scrollText(978219)) кўрсатилган муддатлар билан мувофиқлаштирилган ўз режаси ва жадвалига биноан объектда ишларни бажаришни мустақил равишда ташкил этади.

8.5.Пудратчи объектда ишларни олиб бориш тартибини давлат архитектура-қурилиш назорати органлари билан келишади ва унга риоя этилиши учун қонун ҳужжатларида белгиланган тартибда жавоб беради.

8.6. Қурилиш майдонида умумий тартибни таъминлаш Пудратчининг вазифаси ҳисобланади.

8.7. Буюртмачи қурилиш майдонини бериш тўғрисидаги далолатнома билан бир вақтда Пудратчига ортиқча тупроқ ва қурилиш ахлатини жойлаштириш ва етишмаётган тупроқни қазиб олиш учун жой ажратиш тўғрисидаги ҳужжатларни беради.

8.8. Буюртмачи қурилиш майдонини бериш тўғрисидаги далолатнома имзоланган кундан бошлаб уч кун муддатда қурилиш майдонини белгилаш бўйича ишларни бажариш ва объектни боғлаш учун Пудратчига геодезия нуқталари, уларнинг координатлари ва баландлик белгиларини тақдим этади.

8.9. Пудратчи геодезия нуқталарига, линиялар ва даражаларга нисбатан объектнинг тўғри ва зарур тарзда белгиланиши, шунингдек баландлик белгилари, ўлчамлари ва бўлиш ўқларининг мувофиқлиги тўғри жойлашганлиги учун жавоб беради.

Агар ишларни бажариш жараёнида амалга оширилган бўлиш ва геодезия ишларида хатолар аниқланса, Пудратчи Буюртмачи билан келишган ҳолда тегишли тузатишларни ўз ҳисобидан киритади.

8.10. Пудратчи геодезия бўлишишларида ўрнатиладиган координатлар ва баландликлар, геодезия белгиларининг жойлашиши схемалари ва жадвалларини сақлайди, ишларни бажариш даврида ва улар тугаллангандан кейин уларни далолатнома бўйича Буюртмачига беради.

8.11. Қурилиш майдонида ишларни бажариш даврида вақтинча улашни ва улаш нуқталарида янгидан қурилган коммуникацияларни улашни Пудратчи амалга оширади.

8.12. Пудратчи ўзи томонидан қурилишда қўлланиладиган қурилиш материаллари, асбоб-ускуналар ва бутловчи буюмлар, конструкциялар ва тизимлар сифати лойиҳа ҳужжатларида кўрсатилган спецификацияларга, техник регламентларга ёки стандартларга мувофиқ бўлишини ҳамда уларнинг сифатини тасдиқловчи тегишли сертификатларга, техник паспортларга ёки бошқа ҳужжатларга эга бўлишини кафолатлайди.

8.13. Алоҳида масъулиятли конструкциялар ва беркитиладиган ишлар тайёр бўлишига қараб уларни қабул қилишни, бошланишидан 2 кун олдин Пудратчи Буюртмачини ва «Давархитектқурилишназорат» инспекциясини ёзма равишда хабардор қилади.

8.14. Қабул қилинадиган конструкциялар ва ишларнинг тайёрлиги Буюртмачи ва Пудратчи томонидан масъул конструкцияларни оралиқ қабул қилиш далолатномалари ҳамда уларнинг «Давархитектқурилишназорат» инспекцияси билан келишган шартларида беркитиладиган ишлар текшируви далолатномалар билан тасдиқланади.

8.15. Пудратчи Буюртмачининг ишларни бажариш дафтарига киритилган ёзма рухсатномасидан сўнг кейинги ишларни бажаришга киришади.

8.16. Агар беркитиладиган ишлар Буюртмачининг тасдиғисиз бажарилган бўлса ёки у бу ҳақда хабардор қилинмаган бўлса, ёки кечикиб хабардор қилинган бўлса, у ҳолда унинг талаби бўйича Пудратчи Буюртмачининг кўрсатмасига мувофиқ беркитиладиган ишларнинг исталган қисмини ўз ҳисобиданочишга, сўнгра эса уни тиклашгамажбурдир.

Пудратчи Буюртмачининг розилигисиз, Буюртмачининг манфаатларига жиддий таъсир кўрсатмайдиган иш хужжатларидан озгина четланишга йўл қўйса, улар қурилиш сифатига таъсир қилмаганлигини исботласа бу ҳолда жавобгарҳисобланмайди.

8.17. Агар Буюртмачи Пудратчи ва (ёки) унинг субпудратчилари томонидан ишларнинг сифатсиз бажарилганлигини аниқласа, у ҳолда Пудратчи ўз кучлари билан ва қурилиш қийматини кўпайтирмасдан ушбу ишларни уларнинг зарур сифатини таъминлаш учун келишилган муддатда қайта бажаришга мажбурдир.

Агар Пудратчи сифатсиз бажарилган ишларни келишилган муддатларда тузата олмаса ва бу қурилишнинг умумий муддатига таъсир қилса, Пудратчи уларни тузатишнинг кечикиши оқибатида етказилган зарарларни Буюртмачига тўлайди.

8.18. Пудратчи қурилиш майдонини ва унга туташ кўча полосасини, шу жумладан йўл участкалари ва йўлакларни супуриб-сидиради ва озода сақлайди, қурилиш даврида майдондан қурилиш ахлатини Буюртмачи томонидан кўрсатилган жойга чиқариб ташлайди.

8.19. Ишлар бошланган пайтдан бошлаб улар тугаллангунга қадар Пудратчи ишларни бажариш дафтарини юритади. Дафтарда бутун ишларнинг бориши, Буюртмачи ва Пудратчининг ўзаро муносабатларида аҳамиятга эга бўлган ҳоллар ва ҳолатлар (ишларнинг бошланиши ва тамом бўлиши санаси, материаллар, асбоб-ускуналар берилиши, хизматлар кўрсатилиши санаси, ишларнинг қабул қилиб олиниши, ўтказилган синовлар, материаллар ўз вақтида етказиб берилмаслиги билан боғлиқ тўхтаб қолишлар, қурилиш техникасининг ишдан чиқиши тўғрисидаги маълумотлар, шунингдек қурилишни тугаллашнинг узил-кесил муддатига таъсир қилиши мумкин бўлган барча маълумотлар) акс эттирилади.

Агар Буюртмачи ишларнинг бориши ва сифатидан ёки Пудратчининг қайдларидан қониқмаса, у ҳолда ишларни бажариш дафтарида ўз фикрини баён қилади.

Пудратчи дафтарда Буюртмачи томонидан асосли равишда кўрсатилган камчиликларни 3 кун муддатда бартараф этиш чора-тадбирларини кўриш мажбуриятини ўз зиммасига олади.

**9. Ишларни қўриқлаш**

9.1.Пудратчи ишлар бошланишидан қурилиш тугаллангунгача ва қурилиши тугалланган объект Буюртмачи томонидан қабул қилиб олингунга қадар четлари тўсилган қурилиш майдони ҳудудида материаллар, асбоб-ускуналар, қурилиш техникаси ва бошқа мол-мулк зарур даражада қўриқланишини таъминлайди.

9.2.Тикланган бинолар ва иморатлар, шунингдек материаллар, асбоб-ускуналар ва бошқа мол-мулк объект қабул қилиб олинганидан кейин сақланишига Буюртмачи жавоб беради.

**10. Енгиб бўлмайдиган куч (форс-мажор) ҳолатлари**

10.1.Агар ушбу шартнома бўйича мажбуриятлар қисман ёки тўлиқ бажарилмаслиги фавқулодда ҳолатлар, табиат ҳодисалари ва бошқа енгиб бўлмайдиган куч ҳолатлари натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, томонлар бир-бирига мазкур ҳолатларни исбот этган тақдирда мажбуриятни бажарилишидан озод этиладилар. Бундай ҳолатларга тартибсиз фалокатлар, сафарбарлик, ҳарбий ҳаракатлар, эпидемиялар, террористик актлар, қамал ва бошқа халқаро санкциялар, шунингдек, оммавий тартибсизликлар, экспорт ва импортнинг чекланиши, валюта чекловлари ва бошқа Ҳукумат томонидан тақиқланувчи чоралар ҳисобланади.

10.2.Томонлар мажбуриятларини фавқулодда ҳолатлар, табиат ҳодисалари ва бошқа енгиб бўлмайдиган кучлар таъсирида давом эттира олмаётганлиги, мазкур ҳолатларнинг бошланганлиги ва тугаганлиги ҳақида бир-бирини зудлик билан огоҳлантиришлари шарт.

10.3.Бундай ҳолатлар мазкур шартнома бўйича мажбуриятларни бажариш муддати енгиб бўлмайдиган куч ҳолатлари амал қилган, шунингдек ушбу ҳолатлар юзага келтирган вақтга мутаносиб равишда узайтирилади.

Агар енгиб бўлмайдиган куч ҳолатлари ёки уларнинг оқибатлари бир ойдан кўп вақтга чўзилса, у ҳолда Пудратчи ва Буюртмачи ишларни келгусида давом эттириш ёки бекор қилиш тўғрисида музокаралар олиб борилишига мажбурдирлар.

10.4.Томонлар мажбуриятларни табиат ҳодисалари ва енгиб бўлмас куч таъсирида ўз вақтида бажара олмаганликларини мазкур ҳолатларни содир бўлганлигини ваколатли давлат органларининг маълумотномаларини тақдим этишлари ва енгиб бўлмас кучларнинг содир бўлганлиги ва унинг давомийлигини тасдиқловчи ҳолатларни бир-бирига исбот қилишлари шарт.

**11. Қурилиши тугалланган объектни қабул қилиб олиш**

11.1.Қурилиши тугалланган объектни қабул қилиб олиш шартномани имзолаш санасида амалда бўлган белгиланган тартибга мувофиқ мазкур шартномада назарда тутилган барча мажбуриятлар томонлар тарафидан бажарилгандан сўнг, шунингдек қурилиши тугалланган объектларни фойдаланишга қабул қилиб олишнинг белгиланган қоидаларига биноан амалга оширилади.

Қурилиш объекти Пудратчи томонидан қурилиш объектини фойдаланишга тайёрлиги тўғрисида ёзма билдиришномасини олган кундан 10 (ўн) кун мобайнида Буюртмачи томонидан қабул қилиб олинади.

Буюртмачи томонидан қурилиш объекти Пудратчининг қурилиш объектини фойдаланишга тайёрлиги тўғрисида ёзма билдиришномасини олган кундан бошлаб 10 (ўн) кун давомида қабул қилиб олинади.

11.2.Пудратчи қурилиши тугалланган объектни қабул қилиб олиш бошланишидан   
5 кун олдин мазкур шартноманинг V бўлимига мувофиқ Буюртмачига белгиланган тартибда икки нусхада ижро ҳужжатларини беради. Пудратчи Буюртмачига ушбу ҳужжатлар тўплами амалда бажарилган ишларга тўлиқ мос келишини ёзма равишда тасдиқлаши шарт.

11.3. Қабул қилиб олинган пайтдан бошлаб объект Буюртмачининг мулкига айланади.

**12. Кафолатлар**

12.1.Пудратчи:

12.1.1.Барча ишлар тўлиқ ҳажмда ва мазкур шартнома шартларида белгиланган муддатларда бажарилишини;

12.1.2.Лойиҳа ҳужжатларига ҳамда қурилиш меъёрлари, қоидалари ва техник шартларига мувофиқ барча ишларни бажариш сифатини;

12.1.3.Ўзи томонидан қурилиш учун қўлланиладиган қурилиш материаллари, асбоб-ускуналар ва бутловчи буюмлар, конструкция ва тизимлар сифатини, уларнинг лойиҳа ҳужжатларида кўрсатилган сертификацияларга, техник регламентлар ёки стандартларга мувофиқлигини;

12.1.4.Ишларни қабул қилиш ва объектдан фойдаланишнинг кафолат муддати даврида аниқланган камчиликлар ва нуқсонларни ўз вақтида бартараф қилишни;

12.1.5.Объектдан фойдаланилганда муҳандислик тизимлари ва ускуналарнинг фойдаланиш қоидаларига мувофиқлигини кафолатлайди.

12.2.Объект ва унга кирадиган муҳандислик тизимлари, асбоб-ускуналар, материаллардан фойдаланиш ва ишларнинг кафолатли муддати томонлар қурилиши тугалланган объектни қабул қилиб олиш тўғрисидаги далолатномани имзолаган кундан бошлаб 12 ой этиб белгиланади.

12.3.Агар объектдан фойдаланишнинг кафолатли даврида фойдаланишни давом эттириш имконини бермайдиган нуқсонлар, камчиликлар, чала ишлар аниқланса, улар бартараф этилгунга қадар, кафолат муддати нуқсонларни бартараф этиш даврига узайтирилади. Аниқланган нуқсонлар Пудратчи томонидан унинг ўз ҳисобидан бартараф этилади.

Мавжуд нуқсонлар, камчиликлар, чала ишлар ва уларни бартараф этиш муддатлари Пудратчи ва Буюртмачининг икки томонлама тасдиқланган далолатномасида қайд этилади.

12.4.Пудратчи нуқсонлар, камчиликлар ва чала ишлар кўрсатилган далолатномани тузишдан ёки имзолашдан бош тортган тақдирда, уларни текшириб чиқиш “Қуриш соҳасида назорат иниспекцияси” томонидан амалга оширилади, бу томонларнинг ушбу масала бўйича Тошкент туманлараро иқтисодий судига мурожаат қилишини истисно этмайди.

**13. Шартномани бекор қилиш тартиби**

13.1.Буюртмачи қуйидаги ҳолларда шартномани бекор қилиши мумкин:

-шартнома кучга киргандан кейин қурилишнинг бошланиши Буюртмачига боғлиқ бўлмаган сабабларга кўра Пудратчи томонидан бир ойдан кўп вақтга кечиктирилганда;

-Пудратчи томонидан шартнома шартларига, ишларни бажариш жадвалига риоя қилинмаганида, шунингдек қурилиш меъёрлари ва қоидаларида назарда тутилган ишларнинг сифати пасайишига олиб келадиган даражада бузилганда;

-қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

13.2. Пудратчи:

-ишларнинг бажарилиши Пудратчига боғлиқ бўлмаган сабабларга кўра Буюртмачи томонидан бир ойдан ортиқ муддатга тўхтатиб қўйилганда;

-Буюртмачи томонидан молиялаштириш шартлари бажарилмаганда;

-Буюртмачи шартнома шартларига риоя этмаганида ва қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

13.3.Шартнома томонларнинг ўзаро розиликларига кўра бекор қилинганда Буюртмачи ва Пудратчининг қўшма қарорига кўра тугалланмаган қурилиш бир ой муддатда Буюртмачига берилади, Буюртмачи ҳақиқатда бажарилган ишлар қийматинининг 95 фоизини Пудратчига тўлайди.

13.4.Мазкур шартномани бекор қилишга қарор қилган томон мазкур бўлим қоидасига мувофиқ иккинчи томонга шартномани бекор қилиш ҳақида ёзма билдиришнома юборади. Ушбу билдиришномани олган тараф 15 кун муддатда жавоб бериши лозим, акс ҳолда шартнома иқтисодий суд орқали бекор қилинади.

13.5.Шартнома бекор қилинган тақдирда айбдор томон иккинчи томонга етказилган зарарни, шу жумладан бой берилган фойдани тўлайди.

13.6.Шартноманинг бир томонлама бекор қилинишига йўл қўйилмайди, қонун ҳужжатларида ёки мазкур шартномада назарда тутилган ҳоллар бундан мустасно.

**14. Томонларнинг мулкий жавобгарлиги**

14.1. Томонлардан бири шартнома мажбуриятларини бажармаган ёки зарур даражада бажармаган тақдирда айбдор томон:

14.1.1. Иккинчи томонга етказилган зарарларни қоплайди;

14.1.2. Ўзбекистон Республикаси Фуқаролик кодексида, «Хўжалик юритувчи субъектлар фаолиятининг шартномавий-ҳуқуқий базаси тўғрисида»ги Ўзбекистон Республикаси Қонунида, бошқа қонун ҳужжатларида ҳамда мазкур шартномада назарда тутилган тартибда бошқача жавобгарликка тортилади.

14.2. Агар етказиб берилган қурилиш маҳсулотлари, ускуналар, сифати, ассортименти ва нави бўйича стандартлар, техник шартлар, намуналарга (эталонларга) қонун ҳужжатларида ёки пудрат шартномасида кўрсатилган лойиҳа-смета ҳужжатларига мос келмаса, Буюртмачи ушбу маҳсулотларни, ишларни қабул қилмасликка ҳамда уларни ҳақини тўлашни рад этиб, Бош пудратчидан сифати, ассортименти ва нави лозим даражада бўлмаган қурилиш маҳсулотларини ва ишлар (хизматлар) қийматининг 5 (беш) фоизи миқдорида жарима ундириб олишга ҳақли.

Агар маҳсулотлар, ишлар (хизматлар) ҳақи тўлаб қўйилган бўлса, тўланган суммани белгиланган тартибда қайтаришни талаб қилишга ҳақлидир. Сифати, ассортименти ва нави лозим даражада бўлмаган маҳсулотлар ва ишлар (хизматлар) учун жарима Бош пудратчидан акцептсиз (сўзсиз) ундириб олинади.

14.3. Жаримани ундириш тўғрисидаги тўлов талабномаси банк муассасасига қурилиш маҳсулотлари, ускуналар сифати, ассортименти ва нави лозим даражада эмаслиги тўғрисидаги далолатнома тузилгандан кейин 10 (ўн) кун ичида тақдим этилади. Жаримани ундириш тўғрисидаги тўлов талабномаси белгиланган ўн кунлик муддатни бузган ҳолда тақдим этилган ҳолларда, жаримани ундириш белгиланган тартибда Тошкент туманлараро иқтисодий суди орқали ундирилади.

14.4. Буюртмачи томонидан Бош пудратчини шартномада кўрсатилган вақтда молиялаштириш кечиктирилган тақдирда Буюртмачи кечиктирилган ҳар бир кун учун кечиктирилган тўловнинг 0,4% миқдорида пеня Бош пудратчига тўлайди, бироқ пеня миқдори кечиктирилган тўлов миқдорининг 50% (эллик фоизидан) ошиб кетмаслиги лозим.

14.5. Шартномага мувофиқ бажарилган ишлар ҳажмини (выполнения олиш) тасдиқлашдан асоссиз равишда бош тортганлиги учун Буюртмачи Бош пудратчига ўзи тасдиқлашни рад этган ёки бош тортган ишлар қийматининг 0,1% миқдорида жарима тўлайди.

14.6. Бош пудратчи Буюртмачига объектда ишларни бажариш жадвалидан орқада қолиб кетганлиги учун, кечиктирилган ҳар бир кун учун 0,4% миқдорида пеняни мажбуриятлар бажарилмаган қисми ҳисобидан тўлайди, бироқ бунда пеня миқдори жадвал бўйича бажарилмаган ишлар қийматининг 50% (эллик фоизи)дан ошиб кетмаслиги лозим;

14.7. Бош пудратчи объектни ўз вақтида фойдаланишга топшириш муддатини ўтказиб юборганлиги учун (ишларни ўз вақтида бажармаганлиги учун) Буюртмачига муддати ўтказиб юборилган ҳар бир кун учун мажбуриятлар бажарилмаган қисмининг

0,4 % и миқдорида пеня тўлайди, бироқ бунда пенянинг умумий миқдори бажарилмаган ишлар қийматининг 20% (йигирма фоизи)дан ошиб кетмаслиги лозим.

14.8. Агар бажарилган ишлар сифати белгиланган стандартларга, қурилиш меъёрлари ва қоидаларига, иш ҳужжатларига мувофиқ бўлмаса, у ҳолда Буюртмачи «Давархитектқурилишназорат» инспекциясининг хулосаси асосида объектни қабул қилиш ва унинг учун ҳақ тўлашдан бош тортиши, шунингдек Бош пудратчидан сифати зарур даражада бўлмаган ишлар қийматининг 10 % (ўн фоиз) и миқдорида жарима ундириш ҳуқуқига эга.

14.9. Жарима ва пеня тўланиши Томонларни шартнома шартларини бажармасликдан озод қилмайди.

14.10. Шартнома бўйича мажбуриятлар бажарилмаганлиги учун мазкур моддада назарда тутилган жазолардан ташқари шартномани бузган томон иккинчи томонга бошқа томон тарафидан қилинган харажатларда, мол-мулкнинг йўқотилиши ёки шикастланишида, шу жумладан бой берилган фойдада ифодаланадиган пеня билан қопланмаган зарарларни қоплайди.

14.11. Муддат ўтказиб юборилганлиги ёки мажбуриятларнинг бошқача тарзда зарур даражада бажарилмаганлиги учун пеня тўлаш томонларни келгусида ўз мажбуриятларини бажаришдан озод қилмайди.

**15. Низоларни ҳал этиш тартиби**

15.1.Шартномани бажаришда ва бекор қилишда шунингдек етказилган зарарларни қоплашда, бажарилмаган мажбуриятлар бўйича жарима ва пеня ундиришда пайдо бўладиган низоли масалаларни томонлар ҳал этолмаса улар томонидан келиб чиққан низолар ўрнатилган тартибда Тошкент туманлараро иқтисодий суди орқали ҳал этилади.

**16. Алоҳида шартлар**

16.1. Мазкур шартнома имзолангандан кейин, мазкур шартномага тегишли бўлган томонлар ўртасидаги барча олдинги ёзма ва оғзаки битимлар, ёзишмалар, томонларнинг ўзаро келишувлари ўз кучини йўқотади.

16.2. Пудратчи қурилиш объектига ёки унинг алоҳида қисмларига тегишли иш ҳужжатларини Буюртмачининг ёзма рухсатисиз, субпудратчилардан ташқари, бирон-бир учинчи томонга сотиш ёки бериш ҳуқуқига эга бўлмайди.

16.3. Мазкур шартномага барча ўзгартириш ва қўшимчалар, агар улар ёзма шаклда расмийлаштирилган ва тарафлар уларни имзолашган бўлса, ҳақиқий ҳисобланади.

16.4. Буюртмачи билан Пудратчи ўртасидаги мазкур шартномадан келиб чиқмайдиган янги мажбуриятлар пайдо бўлишига олиб келадиган ҳар қандай аҳдлашувни томонлар мазкур шартномага қўшимчалар ёки ўзгартиришлар шаклида ёзма равишда тасдиқлаши керак.

16.5. Агар Пудратчи шартнома бўйича ишлар якунлангандан кейин қурилиш майдонида ўзига тегишли мол-мулкни қолдирса, у ҳолда Буюртмачи Пудратчи қурилиш майдонини озод қилиш санасигача бажарилган ишлар учун унга ҳақ тўлашни кечиктиришга ҳақлидир.

16.6. Мазкур шартномада назарда тутилмаган бошқа барча ҳоллар учун амалдаги қонун ҳужжатлари нормалари қўлланилади.

16.7. Мазкур шартнома бир хил юридик кучга эга бўлган 3 нусхада тузилди.

**16.8. Мазкур шартнома Ўзбекистон Республикаси Молия вазирлиги Ғазначилик бошқармасидан рўйхатдан ўтгандан сўнг кучга киради.**

Шартноманинг қуйидаги иловалари мавжуд:

1. Ишларни бажариш жадвали 1-иловага мувофиқ тасдиқланади.

2.Молиялаштириш (босқичларга бўлинган ҳолда) жадвали 2-иловага мувофиқ тасдиқланади.

**12.Тарафларнинг банк реквизитлари ва юридик манзиллари:**

|  |  |
| --- | --- |
| **“Буюртмачи”** | **“Бажарувчи”** |
| **“Тиббиёт курилиш инжиниринг”**  **давлат унитар корхонаси**  **Директор в.в.б.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  *М.Ў.* | **“\_\_\_\_\_\_\_\_\_\_\_\_\_\_\_\_\_\_\_\_”**  **масъулияти чекланган жамияти**  **Директор**  **\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_**  *М.Ў.* |